ก่อนอื่นต้องบอกว่าขอขอบคุณแนวคิดดีๆของทางร้าน ที่ทำให้พนักงานออฟฟิตได้ทานอาหารเพื่อสุขภาพ และมีประโยชน์ต่อร่างกาย แม้จะอยู่ในช่วงวันทำงานค่ะ

-บรรยากาศ-
ร้านตกแต่งโทนสีขาว และโต๊ะเก้าอี้ไม้ค่ะ ด้านหน้าร้านเป็นกระจกมองเห็นคนที่เดินผ่านไปมาข้างนอกร้านได้ค่ะ ด้านในร้านนั่งสบายดีค่ะ ไม่แออัด ถือเป็นร้านนั่งเม้าของสาวๆออฟฟิตได้เลย

-เมนู-
เมนูของทางร้านเน้นที่อาหารสุขภาพ ทั้งสลัดผัก ซุป สเต็ก แซนวิช และน้ำผลไม้ค่ะ

-อาหารที่สั่ง-
1. "Pumpkin Soup" (80บาท) ซุปฟักทองหอมๆ เสิร์ฟร้อนๆ กับขนมปังธัญพืชนุ่มๆ ตัวซุปเข้มข้นดีค่ะ หวานเนื้อฟักทอง และรู้สึกเผ็ดร้อนเครื่องเทศนิดหน่อยค่ะ ทานกับขนมปัง อร่อยดี
2. "Ham Fusilli Mushroom" (145บาท) เมนูนี้สำหรับคนที่ไม่อยากทานผักซักเท่าไหร่ โดยจะเป็นเส้นพาสต้าอุ่นๆแบบเกลียวเหนียวหนึบนิดหน่อย คลุกเคล้าด้วยแฮม เห็ด หน่อไม่ฝรั่งอ่อนๆ และน้ำสลัดแบบไม่เลี่ยนมากค่ะ โรยพาสลี่สับมาหน่อย อร่อยดีค่ะ
3. "Veggie with Tango Dressing" (140บาท) สลัดของทางร้านควรทานกันแบบ2คนค่ะ เพราะจานใหญ่และอัดแน่นด้วยประโยชน์มากๆค่ะ จานนี้มีทั้งธัญพืช ทั้งลูกเดือย ผักใบเขียว คลุกกับน้ำสลัดแทงโก้ ไม่ค่อยเลี่ยนค่ะ ชิมของเพื่อนไปก็อร่อยดีค่ะ

-บริการ-
พนักงานบริการดีค่ะ ยิ้มแย้ม และแนะนำอาหารดีค่ะ

-การเดินทาง-
ร้านอยู่ในซอยสีลม8ค่ะ

KiMCHi WaSaBi
31/10/2013